UZNESENIA
Miestneho zastupiteľstva
mestskej časti Bratislava-Petržalka

zo dňa 24. augusta 2010

(589 - 594)

	Poslanci Miestneho zastupiteľstva mestskej časti Bratislava-Petržalka na svojom 
41. mimoriadnom zasadnutí prerokovali:
 
1.	Návrh na určenie rozsahu výkonu funkcie starostu mestskej časti Bratislava-Petržalka na nové volebné obdobie rokov  2010 - 2014.
2.	Návrh na riešenie zastavanej plochy na Macharovej ul. - odťahová služba.
3.	Návrh na schválenie predaja nehnuteľností v Bratislave, k. ú. Petržalka, pozemku parc. č. 3662/20 formou obchodnej verejnej súťaže a schválenie osobitne schvaľovaných podmienok obchodnej verejnej súťaže.
4.	Návrh na prevod vlastníctva nebytového priestoru na Jasovskej 27 v Bratislave (obchodno - prevádzkový priestor) v správe mestskej časti Bratislava-Petržalka spoločnosti RB KREDIT s.r.o. 
5.	Návrh na prevod vlastníctva nebytového priestoru na Haanovej 40 v Bratislave (obchodno - prevádzkový priestor) v správe mestskej časti Bratislava -Petržalka občianskemu združeniu TŠP - Tenisová škola Petržalka. 
6.	Vyhodnotenie verejnej obchodnej súťaže na uzavretie zmluvy na prenájom nebytových priestorov v ZŠ Tupolevova 20 v Bratislave. 
----------

Materiály stiahnuté z rokovania:
1.	Správa o plnení Programových priorít mestskej časti Bratislava-Petržalka na roky 2007 - 2010.
2.	Prerokovanie možnosti odpredaja pozemkov parc. č. 5758/3 a parc. č. 5759/1.
----------

1.	Návrh na určenie rozsahu výkonu funkcie starostu mestskej časti Bratislava- Petržalka na volebné obdobie rokov 2010 - 2014.______________________________

Uznesenie č. 589

Miestne zastupiteľstvo mestskej časti Bratislava-Petržalka,
	
schvaľuje

v súlade s § 11 ods. 4 písm. i/ zákona SNR č. 369/1990 Zb. o obecnom zriadení v znení neskorších predpisov výkon funkcie starostu mestskej časti Bratislava-Petržalka v novom volebnom období rokov 2010 - 2014 na plný úväzok.

	Hlasovanie: prítomných 33, za 33, proti 0, zdržal sa 0 .
----------

2.	Návrh na riešenie zastavanej plochy na Macharovej ul. - odťahová služba.________

Uznesenie č. 590

Miestne zastupiteľstvo mestskej časti Bratislava-Petržalka

I. ruší

uznesenia miestneho zastupiteľstva: 
- č. 461 zo dňa 24.11.2009,
- č. 492 zo dňa 2.2.2010,
- č. 554 zo dňa 4.5.2010,

II. schvaľuje

investičný zámer na parkovisku na Macharovej ul. ako verejné parkovisko s osvetlením,

III. žiada 
starostu mestskej časti
1.	aby po podpísaní uznesenia okamžite urobil verejné obstarávanie na projektovú dokumentáciu verejného parkoviska s osvetlením,
2.	po vypracovaní projektovej dokumentácie požiadal o vydanie územného rozhodnutia na verejné parkovisko s osvetlením,
3.	po nadobudnutí právoplatnosti územného rozhodnutia vypovedal nájomnú zmluvu 
č. 08-04-2009 zo dňa 29.6.2009  so spoločnosťou Car Towing, a.s.

Hlasovanie: prítomných 34, za 26, proti 0, zdržali sa 8.
----------

3.	Návrh na schválenie predaja nehnuteľností v Bratislave, k. ú. Petržalka, pozemku parc. č. 3662/20 formou obchodnej verejnej súťaže a schválenie osobitne schvaľovaných podmienok obchodnej verejnej súťaže._________________________

Uznesenie č. 591

Miestne zastupiteľstvo mestskej časti Bratislava-Petržalka 

schvaľuje

osobitne schvaľované podmienky obchodnej verejnej súťaže podľa uznesenia č. 534 miestneho zastupiteľstva mestskej časti Bratislava-Petržalka, zo dňa 07. 04. 2010, vyhlasovanej podľa § 9s ods. 1 písm. a) zákona č. 138/1991 Zb. o majetku obcí v znení neskorších predpisov o najvhodnejší návrh na uzavretie kúpnej zmluvy na prevod vlastníctva k pozemku parcelné číslo 3662/20 v katastrálnom území Bratislava-Petržalka, predaj, ktorého predmetom bude nehnuteľnosť v k. ú. Petržalka, a to pozemok parc. 
č. 3662/20- ostatné plochy vo výmere 516 m² vytvorený podľa geometrického plánu 
č. 27/07, vyhotoveného Ing. Milanom Bilkom a úradne overený Správou katastra pre hlavné mesto SR Bratislavu pod č. 3450/07 zo dňa 27. 12. 2007. Do správy mestskej časti Bratislava-Petržalka, bol zverený protokolom č. 78 zo dňa 1.11.1991. Predaj bude realizovaný formou obchodnej verejnej súťaže:

1. Predmet obchodnej verejnej súťaže: Predaj nehnuteľností - pozemku v k. ú. Petržalka, parcelné číslo 3662/20 ostatné plochy vo výmere 516 m² vytvoreného podľa geometrického plánu č. 27/07, úradne overeného Správou katastra pre hlavné mesto SR Bratislavu pod č. 3450/07 dňa 27. 12. 2007. Zverený do správy mestskej časti Bratislava-Petržalka, protokolom č. 78 zo dňa 1. 11. 1991. Z hľadiska platného Územného plánu hlavného mesta Bratislava je posudzovaný ako nehnuteľnosť nachádzajúca sa v rozvojovom území funkčne určenom pre občiansku vybavenosť celomestského a nad mestského významu.
2. Termín vyhlásenia obchodnej verejnej súťaže: do 10. 09. 2010
3. Termín zverejnenia a prevzatia súčasných podmienok a podkladov: Zverejnenie 13. 09. 2010. Preberanie súťažných podmienok a podkladov počnúc dňom 14. 08. 2010 do 06. 10. 32010 v čase od 8°° hod do 12°° hod.
4. Termín predkladania súťažných návrhov: Od 14. 09. 2010 počas pracovnej doby zamestnancov miestneho úradu do 07. 10. 2010 do 12°° hod. 
5. Termín otvárania obálok a vyhodnotenia súťažných návrhov: Dňa 07. 10. 2010 o 14.00 hod.
6. Termín oznámenia výsledku hodnotenia: Výsledky hodnotenia obchodnej verejnej súťaže budú zverejnené v termíne do 18.10. 2010.
7. Paušálna náhrada výdavkov: Účastníci súťaže sú povinní pred podaním súťažného návrhu zaplatiť paušálnu náhradu výdavkov vo výše 50,- € v hotovosti do pokladne Miestneho úradu mestskej časti Bratislava-Petržalka. Náhrada sa účastníkovi nevracia.
8. Minimálna kúpna cena: 69 500,- € za celý predmet súťaže.
9. Výška finančnej zábezpeky: Účastníci obchodnej verejnej súťaže sú povinní pred podaním súťažného návrhu zložiť finančnú zábezpeku vo výške 20 % z minimálnej kúpnej ceny. t.j. celkom 13 900,- € na číslo účtu 1800599001/5600, variabilný symbol 366220.
10. Kritériá pre posudzovanie súťažných návrhov: Kritériom pre posúdenie predložených ponúk je najvyššia ponúknutá cena. V prípade rovnosti cenovej ponuky budú uchádzači o kúpu pozemku s rovnakou výškou ponuky opätovne vyzvaní na predloženie novej upravenej cenovej ponuky v termíne do 14 dní od termínu vyhodnotenia návrhov.
11. Heslo obchodnej verejnej súťaže: VOS Predaj pozemku 3662/20.
12. Spôsob zverejnenia obchodnej verejnej súťaže: Internetová stránka mestskej časti www.petrzalka.sk, úradná tabuľa Miestneho úradu mestskej časti Bratislava-Petržalka, Petržalské noviny, portál www.reality.sk.
13. Menovité zloženie komisie: Za poslancov Miestneho zastupiteľstva mestskej časti Bratislava-Petržalka bolo zvolených na základe hlasovania päť poslancov zastupiteľstva a to:
Ing. Viera Kimerlingová
Mgr. Marián Dragúň, CSc.
Ing. Tomáš Weissensteiner
Mgr. Rastislav Pavlík
Mgr. Michal Belohorec
Ďalších štyroch členov v celkom deväťčlennej komisie vymenuje starosta mestskej časti z radov odborných zamestnancov Miestneho úradu mestskej časti Bratislava-Petržalka.
 
Menovité hlasovanie podľa čl. 8 ods. 9 Rokovacieho poriadku Miestneho zastupiteľstva mestskej časti Bratislava-Petržalka:

01. Oľga Adamčiaková	za
02. Ľudovít Augustín	za
03. Mariana Bakerová	za 
04. Michal Belohorec	za
05. Anton Brath	ospravedlnený
06. Miloš Čambál	za 
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	za
11. Dušan Figel	ospravedlnený
12. Peter Guttman	neprítomný
13. Ľudovít Hanák	za
14. Peter Hrdlička	za
15. Stanislav Janota	za 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	za
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	zdržala sa
25. Tomáš Mikus	neprítomný
26. Karol Nitranský  	za
27. Michal Novota	za
28. Viera Palková	ospravedlnená
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	neprítomný
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach					za
37. Jozef Szabó 					za
38. František Šebej 				ospravedlnený
39. Anton Šmotlák	za
40. Tomáš Weissensteiner	za
	Hlasovanie: prítomných 33 za 32, proti 0, zdržal sa 1.
----------

4.	Návrh na prevod vlastníctva nebytového priestoru na Jasovskej 27 v Bratislave (obchodno - prevádzkový priestor) v správe mestskej časti Bratislava-Petržalka spoločnosti RB KREDIT s.r.o.______________________________________________

Uznesenie č. 592

	Miestne zastupiteľstvo mestskej časti Bratislava-Petržalka

	konštatuje,

	že prevod vlastníctva nebytového priestoru na Jasovskej 27 v Bratislave o výmere podlahovej plochy 84,96 m² v prospech doterajšieho nájomcu - RB KREDIT s.r.o., Jasovská 25, Bratislava je potrebné posudzovať ako prípad hodný osobitného zreteľa podľa § 9a ods. 8 písmeno e) zákona č. 138/1991 Zb. o majetku obcí v znení neskorších predpisov. Podľa § 6 písm. a) Všeobecne záväzného nariadenia hlavného mesta SR Bratislavy č. 6/1995 o prevode vlastníctva bytov a nebytových priestorov v znení neskorších úprav má nájomca nebytového priestoru právo na prednostný prevod do vlastníctva a preto je potrebné tento prevod posudzovať ako prípad hodný osobitného zreteľa

a schvaľuje

	prevod vlastníctva nebytového priestoru na Jasovskej 27 v Bratislave o výmere podlahovej plochy 84,96 m² , prevod spoluvlastníckeho podielu na spoločných častiach domu, spoločných zariadeniach domu na Jasovskej 27 v Bratislave a prislúchajúcom spoluvlastníckom podiele na pozemku parc. č. 2538 o výmere 319 m² a parc. č. 2537 o výmere 319 m² vo veľkosti podielu 8496/216984 doterajšiemu nájomcovi RB KREDIT, s. r. o., Jasovská 25, Bratislava ako prípad hodný osobitného zreteľa podľa § 9a ods. 8 písm. a) zákona č. 138/1991 Zb. o majetku obcí v znení neskorších predpisov, v súlade so zákonom 182/1993 Z. z. o prevode vlastníctva bytov a nebytových priestorov v znení neskorších predpisov a Všeobecne záväzného nariadenia hlavného mesta SR Bratislavy 
č. 6/1995 o prevode vlastníctva bytových priestorov v znení neskorších úprav za cenu 
44 760,00 €,  z ktorej 50% prináleží mestskej časti Bratislava-Petržalka, s podmienkami:
1.	Kúpna zmluva bude kupujúcim podpísaná do 60 dní od schválenia v Miestnom zastupiteľstve mestskej časti Btratislava-Petržalka. V prípade, že kúpna zmluva nebude kupujúcim v uvedenom termíne podpísaná, toto uznesenie stráca platnosť.
2.	Kupujúci uhradí kúpnu cenu naraz do 30 dní po podpísaní kúpnej zmluvy obidvomi zmluvnými stranami.

Menovité hlasovanie podľa čl. 8 ods. 9 Rokovacieho poriadku Miestneho zastupiteľstva mestskej časti Bratislava-Petržalka:

01. Oľga Adamčiaková	za
02. Ľudovít Augustín	za
03. Mariana Bakerová	za 
04. Michal Belohorec	za
05. Anton Brath	ospravedlnený
06. Miloš Čambál	za 
07. Andrea Čapčeková	zdržala sa
08. Marián Dragúň	zdržal sa
09. Ľubica Škorvaneková	za
10. Ľudmila Farkašovská	za
11. Dušan Figel	ospravedlnený
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	za 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	zdržal sa
20. Juraj Kováč	za
21. Juraj Kríž	zdržal sa
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus	neprítomný
26. Karol Nitranský  	za
27. Michal Novota	za
28. Viera Palková	ospravedlnená
29. Rastislav Pavlík 	za
30. Alexandra Petrisková	za
31. Iveta Plšeková	neprítomná
32. Michal Radosa	neprítomný
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach					za
37. Jozef Szabó 					za
38. František Šebej 				ospravedlnený 
39. Anton Šmotlák				za
40. Tomáš Weissensteiner	zdržal sa

	Hlasovanie: prítomných 33, za 28, proti 0, zdržali sa 5.
----------

5.	Návrh na prevod vlastníctva priestoru na Haanovej 40 v Bratislave (obchodno-prevádzkový priestor) v správe mestskej časti Bratislava-Petržalka občianskemu združeniu TŠP - Tenisová škola Petržalka.___________________________________

Uznesenie č. 593

Miestne zastupiteľstvo mestskej časti Bratislava-Petržalka

konštatuje,

že prevod vlastníctva nebytového priestoru na Haanovej 40 v Bratislave o výmere podlahovej plochy 91,18 m² v prospech doterajšieho nájomcu - TŠP - Tenisová škola, Nobelovo nám. 6, Bratislava je potrebné posudzovať ako prípad hodný osobitného zreteľa podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov. Podľa § 6 písm. a) Všeobecne záväzného nariadenia hlavného mesta SR Bratislavy č. 6/1995 o prevode vlastníctva bytov a nebytových priestorov v znení neskorších úprav má nájomca nebytového priestoru právo na prednostný prevod vlastníctva, a preto je potrebné tento prevod posudzovať ako prípad hodný osobitného zreteľa

a schvaľuje

prevod vlastníctva nebytového priestoru na Haanovej 40 v Bratislave o výmere podlahovej plochy 91,18 m², prevod spoluvlastníckeho podielu na spoločných častiach domu spoločných zariadeniach domu na Haanovej 40 v Bratislave a prislúchajúcom spoluvlastníckom podiele na pozemku parc. č. 319 o výmere 227 m² a parc. č. 320 o výmere 426 m² vo veľkosti podielu 9118/313546 doterajšiemu nájomcovi - TŠP-Tenisová škola Petržalka, Nobelovo nám. 6, Bratislava ako prípad hodný osobitného zreteľa podľa § 9a ods. 8 písmeno e) zákona č. 138/1991 Zb. o majetku obcí v znení neskorších predpisov, v súlade so zákonom 182/1993 Z. z. o prevode vlastníctva bytov a nebytových priestorov v znení neskorších predpisov a všeobecne záväzného nariadenia hlavného mesta SR Bratislavy č. 6/1995 o prevode vlastníctva bytov a nebytových priestorov v znení neskorších úprav za cenu 46 320,00 €, z ktorej 50% prináleží mestskej časti Bratislava-Petržalka, s podmienkami:
1.	Kúpna zmluva bude kupujúcim podpísaná do 60 dní od schválenia v Miestnom zastupiteľstve mestskej časti Bratislava-Petržalka. V prípade, že kúpna zmluva nebude kupujúcim v uvedenom termíne podpísaná, toto uznesenie stráca platnosť.
2.	Kupujúci uhradí kúpnu cenu naraz do 30 dní po podpísaní kúpnej zmluvy obidvomi zmluvnými stranami.

Menovité hlasovanie podľa čl. 8 ods. 9 Rokovacieho poriadku Miestneho zastupiteľstva mestskej časti Bratislava-Petržalka:

01. Oľga Adamčiaková	za
02. Ľudovít Augustín	za
03. Mariana Bakerová	zdržala sa 
04. Michal Belohorec	za
05. Anton Brath	ospravedlnený
06. Miloš Čambál	za 
07. Andrea Čapčeková	zdržala sa
08. Marián Dragúň	zdržal sa
09. Ľubica Škorvaneková	za
10. Ľudmila Farkašovská	za
11. Dušan Figel	ospravedlnený
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	za 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	zdržal sa
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus	za
26. Karol Nitranský  	za
27. Michal Novota	za
28. Viera Palková	ospravedlnená
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	neprítomný
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach					za
37. Jozef Szabó 					za
38. František Šebej 				ospravedlnený 
39. Anton Šmotlák				za
40. Tomáš Weissensteiner	zdržal sa
  
Hlasovanie: prítomných 35, za 30, proti 0, zdržali sa 5.
----------

6.	Vyhodnotenie verejnej obchodnej súťaže na uzavretie zmluvy na prenájom nebytových priestorov v ZŠ Tupolevova 20 v Bratislave._________________________ 

Uznesenie č. 594

Miestne zastupiteľstvo mestskej časti Bratislava-Petržalka

I. neschvaľuje 

prenájom nebytových priestorov (druhé, tretie a štvrté nadzemné podlažie) Základnej školy Tupolevova 20 v Bratislave spoločnosti SALSUS, s.r.o., Tupolevova 20, Bratislava,

II. odporúča

vyhlasovateľovi verejnej obchodnej súťaže
1.	zrušiť verejnú obchodnú súťaž z dôvodu, že do verejnej obchodnej súťaže bol pripustený subjekt, ktorý právne neexistuje,
2.	vypísať novú verejnú obchodnú súťaž na prenájom priestorov v ZŠ Tupolevova 20, Bratislava
Hlasovanie: prítomných 32, za 29, proti 0, zdržali sa 3.

III. ukladá

miestnemu kontrolórovi
vykonať kontrolu hospodárenia a nakladania s majetkom mestskej časti, ako aj s majetkom ponechaným do správy mestskej časti na ZŠ Tupolevova 20, Bratislava

IV. žiada

starostu
o vypracovanie a predloženie do miestneho zastupiteľstva zoznamu organizácií sídliacich v budovách mestskej časti, ktoré neboli zriadené mestskou časťou v mesiaci september 2010.

Hlasovanie: prítomných 33, za 17, proti 5, zdržali sa 11.
----------

									      Milan Ftáčnik
										starosta